༄༅། །རྗེ་བཙུན་ཆོས་ཀྱི་རྒྱལ་མཚན་གྱིས་མཛད་པའི་
དུས་འཁོར་གྱི་སྒྲུབ་ཐབས་པདྨ་དཀར་པོའི་ཞལ་
ལུང་ལ་ལོག་རྟོག་སེལ་ཚུལ་འདི་དཔེ་ཤིན་
ཏུ་དཀོན་པས་གསུང་འབུམ་
འདིར་བཞུགས་སོ། །
༄༅། །དཔལ་ལྡན་བདུད་བཞིའི་དགྲ་ལས་རྣམ་རྒྱལ་བཅུ་གཉིས་རླུང་གི་
རྒྱུ་བ་གཏན་བཅོམ་བདེན་དོན་རྣམ་པ་བཅུ་གཉིས་ལྡན། །ཤེས་རབ་ཆགས་
པའི་ཉིན་བྱེད་ཟེར་གྱིས་རབ་རྒྱས་པདྨོར་སྦྲང་རྩིའི་ཆང་གིས་རབ་མྱོས་ཡིད་་་་
ཀྱི་བུང་བ་ནི། །བདེ་བའི་ལུས་རྒྱས་རང་སྔགས་གླུ་ལེན་ཡེ་ཤེས་རླུང་གིས་གྱེན་
དུ་བསྐྱེད་དེ་གཙུག་ཏོར་བདུད་རྩིའི་གནས་སུ་སོང་། ། དྲི་མེད་མཁའ་ལྟར་
དྭངས་པའི་ལུས་ཅན་མཚན་དཔེས་རབ་བརྒྱན་ཕྱག་རྒྱའི་སྦྱོར་མཁས་དང་་་་་་
པོའི་སངས་རྒྱས་དེ་ལ་འདུད། །མཆོག་ཏུ་མི་འགྱུར་བདེ་བའི་མངལ་གནས་
མངོན་པར་སྤྲུལ་པའི་ཟློས་གར་མཁན། རྡོ་རྗེ་ཐེག་པའི་སྲིད་ལ་དབང་བསྒྱུར་
རིག་འཛིན་ཀུན་གྱི་རལ་པའི་གཞིར། །ཞབས་ཀྱི་པདྨོ་རྣམ་པར་བཀོད་དེ་ཡང་
དག་ལམ་བཟང་གསལ་མཛད་པ། །ཆོས་ཀྱི་རྒྱལ་པོ་ཙོང་ཁ་པ་དེས་སྐྱེ་བ་ཀུན་
ཏུ་བདག་སྐྱོངས་ཤིག །འཇམ་པའི་དབྱངས་ཀྱི་མཁྱེན་པའི་དཀྱིལ་འཁོར་རྣམ་
དག་ཐུགས་ཀྱི་མཁར་འཕོས་པས། །འཕྲིན་ལས་འོད་བརྒྱས་བདེ་བར་གཤེགས་
པའི་ལམ་བཟང་མ་ལུས་འཇིག་རྟེན་འདིར། །རྫོགས་ལྡན་བཞིན་དུ་གསལ་
མཛད་རིགས་ལྡན་འཇམ་དབྱངས་གྲགས་པ་གཉིས་པའི་ཞབས། །དགེ་ལེགས་
མཚན་ཅན་སྲིད་གསུམ་བླ་མར་རྩེ་གཅིག་གུས་པས་ཕྱག་འཚལ་ནས། །དེ་ཡིས་
-704-

དུས་འཁོར་གྱི་སྒྲུབ་ཐབས་པདྨ་དཀར་པོའི་ཞལ་ལུང་ལ་ལོག་རྟོག་སེལ་ཚུལ།
དཔལ་ལྡན་དང་པོའི་སངས་རྒྱས་ཀྱི། །གོ་འཕང་དམ་པར་བགྲོད་པའི་འཇུག་
ངོགས་མཆོག །པདྨ་དཀར་པོའི་ཞལ་གྱི་ལུང་སྩལ་བས། །སྐལ་བཟང་རྣམས་ཀྱི་
རེ་བ་རྫོགས་པར་མཛད། །དེ་ནས་དུས་མཐར་ལས་( ༢ན) ཀྱི་བྱེད་པོ་ཡིས། །
ལོག་པའི་གཞུང་ལུགས་ཡིད་ལ་བྲིས་པ་གང་། །སྨྲ་བ་ངན་པའི་མུན་པས་
ལེགས་བཤད་ཀྱི། །འོད་དཀར་སྒྲིབ་ཕྱིར་ངལ་བ་དེ་དག་ལ། །རིགས་པའི་ཆད་
པས་སྙིང་ལ་འཇིགས་བསྐྱེད་ནས། །བརྩེ་བས་ཡང་དག་ལམ་ལ་གཟུང་བ་
དང་། །དམ་པའི་གཞུང་བཟང་ལེགས་བཤད་ཡིད་བཞིན་ནོར། །ངན་རྟོག་དྲི་
མས་སྦགས་པ་ལུང་རིགས་ཀྱི། །དག་བྱེད་ཆུ་ཡིས་ལེགས་པར་བཀྲུས་བྱས་ཏེ། །
བློ་ལྡན་དད་པའི་རྒྱལ་མཚན་རྩེར་མཆོད་པས།

།དངོས་གྲུབ་འདོད་དགུའི་རེ་
ན་དད་པའི་རྒྱལ་མཚན་ཚང་མཆད་པས། །དངས་གྲུབ་
བ་རྫོགས་བྱེད་པའི། །སྐལ་བཟང་ཡིད་ཀྱི་དགའ་སྟོན་བདག་གིས་བྱ།
།དེ་ཡང་
བདེ་བར་གཤེགས་པས་ཆོས་ཀྱི་ཕུང་པོ་ཇི་སྙེད་ཅིག་བཀའ་སྩལ་པ་རྣམས་ཀྱི་་་
རབ་དང་ཕུལ་དུ་གྱུར་པ་ནི་སྔགས་བླ་མེད་ཀྱི་རྒྱུད་རྣམས་ཡིན་ཅིང་། དེ་ལ་
ཡང་བླ་མེད་ཀྱི་རྒྱུད་ཡིན་ན་བདེ་སྟོང་གི་ཐབས་ཤེས་གཉིས་སུ་མེད་པའི་རྒྱུད་་
ཡིན་པས་ཁྱབ་པ་དང་། དེ་ལ་ཕ་མའི་རྒྱུད་གཉིས་སུ་འབྱེད་ཚུལ། དེ་གཉིས་ཀྱི་
ཐུན་མོང་མ་ཡིན་པའི་འཇོག་བྱེད། ལམ་འདིར་འཇུག་པའི་གདུལ་བྱ་ངོས་
བཟུང་བ། དེས་དབང་མཚན་ཉིད་ཚང་བས་སྣོད་རུང་དུ་བྱས་ཏེ། ཐོག་མར་
བསྐྱེད་རིམ་གྱིས་རྒྱུད་སྨིན་པར་མ་བྱས་ན་རྫོགས་རིམ་ཡོངས་རྫོགས་སྐྱེ་མི་་་་་་་
སྲིད་པས་བསྐྱེད་རིམ་སངས་རྒྱས་ཀྱི་རྒྱུ་མ་ཡིན་པར་འཛིན་པའི་ལོག་རྟོག་་་་་་་
དགག་པ། རྫོགས་རིམ་གྱི་སྨིན་བྱེད་དུ་གྱུར་པའི་བསྐྱེད་རིམ་ལ་འདིར་སྒྲུབ་
ཐབས་མང་དུ་གསུངས་པའི་ནང་ནས་ཇི་ཙམ་ཞིག་སྒོམ་དགོས་པའི་ཚུལ་་་་་་་་
རྣམས་ནི། རྒྱས་པར་( ༢བ) རྗེ་ཡབ་སྲས་ཀྱི་གསུང་རབ་ཏུ་མཛད་ཟིན་པས་
འདིར་མི་འཆད་ལ། འདིར་ནི་ཟབ་མོ་རྡོ་རྗེའི་རྣལ་འབྱོར་རྫོགས་པར་སྐྱེ་བའི་
སྨིན་བྱེད་དུ་གྱུར་པའི་སྐུ་གསུང་ཐུགས་ཡོངས་རྫོགས་ཀྱི་སྒྲུབ་པའི་ཐབས་པདྨ་
-705-

མཁས་གྲུབ་རྗེའི་གསུང་འབུམ།
क
དཀར་པོའི་ཞལ་གྱི་ལུང་ཞེས་བྱ་བའི་ལེགས་པར་བཤད་པའི་བཀའ་དྲིན།
བདག་ཅག་གི་དཔལ་ལྡན་བླ་མ་དམ་པས་མཛད་པ་དེ་ཉིད་ལ་ལོག་པར་རྟོག་་
པ་འགོག་པ་དང་། དགོངས་པའི་དོན་ཕྱིན་ཅི་མ་ལོག་པ་གསལ་བར་བྱེད་པའི་
ཚུལ་འཆད་པ་ཡིན་ནོ། །དེ་ཡང་འདིའི་དོན་ལ་རྒོལ་ཞིང་། ལོག་པར་རྟོག་པ་
འདི་དག་ཕལ་ཆེ་བ་ནི། རང་རང་གི་སློབ་དཔོན་སྔ་མའི་ལུགས་དང་མི་མཐུན་
པས་མི་འཐད་སྙམ་དུ་བཟུང་ནས། གཟུ་བོར་གནས་པའི་བློས་མི་དཔྱོད་པར་
དགག་པ་ལྷུར་ལེན་པར་ཟད་དོ། །དེ་ལྟ་ན་རྒྱ་གར་གྱི་མཁས་པ་དག་ཀྱང་ལྟ་
བ་དང་གྲུབ་མཐའ་མི་མཐུན་པ་སྣ་ཚོགས་སུ་གྱུར་པས། དེ་དག་གཅིག་དང་མི་
མཐུན་པས་ཅིག་ཤོས་མི་འཐད་པར་འགྱུར་བའི་ཕྱིར་ལེགས་པར་གནས་པའི་་
ཕྱོགས་གང་ཡང་བཞག་ཏུ་མེད་པར་འགྱུར་ན། བོད་དག་ལྟ་སྨོས་ཀྱང་ཅི་ཞིག་
དགོས། དེ་བས་ན་རྒྱ་བོད་ཀྱི་མཁས་པ་སོ་སོའི་ལུགས་དེ་དག་ལའང་རང་གི་
ཞེན་པས་འཇུག་པ་མ་ཡིན་པརར། དེ་དག་གི་དོན་ལ་རིགས་པས་རྣམ་པར་
དཔྱད་པ་ན། འགྲེལ་ཆེན་གྱི་དགོངས་པར་གང་སོང་བ་དེ་ཉིད་ཁས་བླང་བར་
བྱ་བ་ཡིན་ལ། དེ་ཡང་ཕྱིས་ཀྱི་སྐྱེ་བོ་བློ་གྲོས་དང་སྦྱངས་པའི་སྟོབས་དམན་པ་
རིགས་པའི་འཇུག་པ་མ་ཤར་བ་དག་གིས་རང་སྟོབས་ཀྱིས་དཔྱད་ནས། རྒྱུད་
བདག་ཉིད་ལ་
ཀྱི་དགོངས་པ་འདི་ཁོ་ནའོ་ཞེས་སྨྲ་བར་བྱེད་པ་འདི་དག་ནི།
བརྩེ་བ་ཡོངས་སུ་དོར་བ་ཡིན་པས། བདག་ལེགས་སུ་འདོད་པ་དག་གིས་ཚད་
མར་གྱུར་པའི་ཤིང་རྟ་ཆེན་པོ་རྣམས་ཀྱིས་རྒྱུད་དོན་གཏན་ལ་ཕབ་( ༣ན)པའི་་
རྗེས་སུ་འཇུག་དགོས་ཤིང་། འདིར་ནི་དུས་ཀྱི་འཁོར་ལོའི་རྒྱུད་ཀྱི་དོན་འགྲེལ་
པ་ལ་རྒྱལ་པོ་ཟླ་བ་བཟང་པོ་དང་མཚུངས་པར། བཅོམ་ལྡན་འདས་དུས་ཀྱི་
འཁོར་ལོ་རང་ཉིད་ཀྱིས་དངོས་སུ་ལུང་བསྟན་པ་བརྙེས་པའི་རྗེ་བཙུན་ཆོས་་་་
ཀྱི་རྒྱལ་པོ་ཙོང་ཁ་པ་ཉིད་དང་། དེའི་ལེགས་པར་བཤད་པ་མཐའ་དག་ཐུགས་
སུ་ཆུད་པའི་སྲས་ཀྱི་ཐུ་བོ་གཉིས་ཀྱིས་ལེགས་པར་བཤད་པའི་བཀའ་དྲིན་་་་་་་
-706-

དུས་འཁོར་གྱི་སྒྲུབ་ཐབས་པདྨ་དཀར་པོའི་ཞལ་ལུང་ལ་ལོག་རྟོག་སེལ་ཚུལ།
དང་། གསུང་གི་མན་ངག་ལ་བརྟེན་ཅིང་། ཡབ་སྲས་དེ་དག་གི་མདོ་སྔགས་ཀྱི་
དགོངས་པ་འགྲེལ་པའི་རིགས་པའི་ཚུལ་ལ་བྱང་བའི་སྒོ་ནས་དགོངས་པ་
འགྲེལ་པ་ལ་འཇུག་པ་ཡིན་ནོ། །དེ་ལ་འདིར་སྒྲུབ་ཐབས་ཀྱི་རྣམ་པར་བཞག་
པ་འཆད་པ་ལ། བསྲུང་འཁོར་དང་། སྒྲུབ་ཐབས་དངོས་གཉིས། དང་པོ་་་་
ལ་བསྲུང་འཁོར་སྒོམ་པའི་དགོས་པ་དང་། བསྲུང་འཁོར་དངོས་གཉིས།
དང་པོ་ནི་བླ་མེད་ཀྱི་སྐབས་གཞན་དུ་འདི་ཉིད་སྦྱང་གཞི་དང་སྦྱོར་བའི་ཚུལ་་
གསུངས་པའང་ཡོད་མོད་ཀྱང་། འདིར་ནི་ཆ་ཤས་རེ་རེ་ཙམ་མ་གཏོགས་སྦྱང་
གཞི་དང་ཆོས་མཐུན་མི་སྦྱོར་ལ། འདི་རང་གཞན་དག་གི་སྐབས་སུའང་
དགོས་པའི་གཙོ་བོ་ནི། ཕྱི་རོལ་གྱི་གནོད་པ་དང་། ནང་དུ་སྒྲུབ་པ་པོའི་ཡིད་
གཞན་དུ་བསྒྱུར་ནས་སྒྲུབ་པ་ལ་མི་འཇུག་པར་བྱེད་པའི་བར་གཅོད་བསྲུང་་་་
བའི་དོན་དུ་ཡིན་ནོ། །དེ་ཡང་སྒྲུབ་ཐབས་ཀྱི་ལེའུའི་ཐོག་མར་སྔགས་བརྗོད་
བསྲུང་བ་བྱས་ནས་ཞེས་དབང་གི་ལེའུ་ལས་གསུངས་པའི་བསྲུང་བའི་འཁོར་་
ལོ་ཐོག་མར་བསྒོམས་ནས། སྒྲུབ་ཐབས་ཉམས་སུ་ལེན་པར་གསུངས་ཤིང་།
ལེའུ་དེར་བསྲུང་འཁོར་གྱི་རྣམ་གཞག་མ་བཤད་པས་དབང་གི་ལེའུ་ལས་་་་་་་་
གསུངས་པ་ལ་བརྟེན་ནས་ཤེས་པར་བྱེད་དགོས་སོ།

།དེས་ན་བསྲུང་འཁོར་
དངོས་ལ་གསུམ། རྒྱ་བོད་ཀྱི་མཁས་པ་རྣམས་ཀྱི་བཤད་( ༣༠) ཚུལ། དབང་གི་
ལེའུ་ལས་གསུང་ཚུལ། འགྲེལ་པའི་དགོངས་པ་དང་མཐུན་པར་རང་ལུགས་
འཇོག་པའི་ཚུལ་ལོ། །དང་པོ་ནི། དུས་འཁོར་ཞབས་ཀྱིས་མཛད་པའི་ཐུགས་
དཀྱིལ་གྱི་སྒྲུབ་ཐབས་ཡན་ལག་བཞི་པར། ཐོག་མར་དག་པ་གསུམ་དྲན་པར་
བྱ་བར་གསུངས་པ་ནི་རང་གི་ལུས་ངག་ཡིད་གསུམ་ལྷའི་སྐུ་གསུང་ཐུགས་སུ་་་
དྲན་པར་བྱེད་པ་ཡིན་ཞིང་། དེ་ནས། དང་པོ་ཁོ་ནར་ཆོས་སྐྱོང་ལ། །གཏོར་མ་
དག་ནི་སྦྱིན་པར་བྱ། །ཞེས་གསུངས་པ་ནི་ཕྱོགས་སྐྱོང་ལ་གཏོར་མ་བྱིན་ནས་
སྒྲུབ་པའི་བར་གཅོད་ཞི་བའི་འཕྲིན་ལས་འཆོལ་བ་ཡིན་ནོ། །དེ་ནས་རྡོ་རྗེ་

-707-

མཁས་གྲུབ་རྗེའི་གསུང་འབུམ། ༼༽
བཀོད་ནས་དེའི་འོད་ཟེར་གྱིས་བགེགས་བསྲེགས་ཏེ། འཁོར་ལོ་རྩིབས་བཅུ་པ་
ལ། ཁྲོ་བོའི་ཚོགས་བཀོད་པ་དང་ཕྱི་རོལ་ཏུ་སའི་མཚམས་ཀྱི་མཐར་ཐུག་པར།
རིང་པོ་རུ་ནི་མཐོང་གི་བར། །རྡོ་རྗེ་གསུམ་གྱི་རྭ་བ་གསུམ། ས་ཡིས་སྐོར་བར་
སོང་བ་ནི། །ས་འོག་གནས་དང་ནམ་མཁར་རོ། །རྡོ་རྗེ་ཁང་པ་བརྩེགས་པར་
ནི། །དབུས་སུ་འདམ་སྐྱེས་ཉི་མའི་ཁྲུ། །ལྟེ་བ་དང་ནི་གདན་ལ་ནི། དུས་དང་
ལག་པའི་ཁྲུར་གྱུར་པ། །དེ་ཡི་སྟེང་དུ་བདག་ཉིད་ནི། ། དྲི་མ་དང་ནི་བྲལ་བ་
ཉིད། །འཁོར་ལོའི་དབུས་སུ་ཁྲོ་དབང་པོ། །ཕྱག་ནི་རྒྱལ་བ་གཉིས་ལྷག་པ། །
དུས་ཀྱི་ཞལ་ཏེ་རྡོ་རྗེའི་ཤུགས། །རྣལ་འབྱོར་པ་ཡིས་བསྒོམ་པར་བྱའོ། །ཞེས་
འཁོར་ལོའི་ཕྱི་རོལ་ཏུ་རྭ་བ་གསུམ་བསྒོམ། འཁོར་ལོའི་ནང་དུ་ཁང་བརྩེགས་
པདྨ་དང་བཅས་པའི་དབུས་སུ་རྡོ་རྗེ་ཤུགས་སྒོམ་པ་འདི་ཙམ་གྱི་་བསྲུང་་་་་་་་་་་
འཁོར་འབྲིང་པོ་ཙམ་ཞིག་གསུངས་སོ། །རིགས་དྲུག་དགོད་པ། ཡན་ལག་དྲུག་
དགོད་པ། ལུས་ལ་རྡོ་རྗེ་འགོད་ཚུལ། རྭ་བ་ལྔ་དང་བསྲུང་མ་གཞན་རྣམས་མ་
གསུངས་སོ།
།དུས་ཞབས་པས་མཛད་པའི་དཔལ་ལྡན་རྒྱུ་སྐར་གྱི་དཀྱིལ་
འཁོར་གྱི་སྒྲུབ་ཐབས་སུ་ཡན་ལག་བཅུ་གཅིག་གི་ཆིངས་མཛད་ནས། འདི་
ལྟར། དངོས་གྲུབ་ཡན་ལག་བཅུ་གཅིག་( ༤ན) སྒོམ། །བསྲུང་དང་ཁ་སོགས་
དག་པ་དང་། །བདག་ཉིད་དག་བྱ་བདག་བསྲུང་དང་། །ཚོགས་གཉིས་
བསགས་དང་དཀྱིལ་འཁོར་བསྐྱེད། །བྱིན་གྱིས་བརླབས་དང་དབང་བསྐུར་
དང་། །ཕྲ་མོ་ཐིག་ལེའི་རྣལ་འབྱོར་དང་། །མཆོད་བསྟོད་རྗེས་ཀྱི་བྱ་བའོ། །
ཞེས་གསུངས་པའི་བསྲུང་འཁོར་ལ་བསྲུང་དང་ཞེས་ཡན་ལག་དང་པོར་་་་་་་་་་
མཛད། བདུད་རྩི་བྱིན་གྱིས་བརླབས་ནས་ཁ་དག་པ་ཡན་ལག་གཉིས་པ།
བདག་ཉིད་དུས་ཀྱི་འཁོར་ལོ་ཞལ་གཅིག་ཕྱག་གཉིས་པ་ཡུམ་དང་བཅས་པར་
བསྐྱེད་ནས་དེ་ལ་རིགས་དྲུག་བཀོད་པ། བདག་ཉིད་དག་པའི་ཡན་ལག་
གསུམ་པ། ཡན་ལག་དྲུག་འགོད་པ་བདག་བསྲུང་བའི་ཡན་ལག་བཞི་པར་
-708-

དུས་འཁོར་གྱི་སྒྲུབ་ཐབས་པདྨ་དཀར་པོའི་ཞལ་ལུང་ལ་ལོག་རྟོག་སེལ་ཚུལ།

མཛད་ཅིང་ཡན་ལག་དྲུག་འགོད་པ་ལན་ཅིག་ལས་མ་མཛད་དོ། །ཡན་ལག་
གཉིས་པ་གསུམ་པ་བཞི་པ་རྣམས་བསྲུང་འཁོར་གྱི་འོག་ཏུ་མཛད་དེ། །ཚོགས་
ཞིང་མཆོད་པ་ཡན་ལག་ལྔ་པ། དེ་ནས་དཀྱིལ་འཁོར་བསྐྱེད་པ། ཡེ་ཤེས་པ་
དགུག་གཞུག་བཅིང་སྒོ་གསུམ་སོགས་བྱིན་གྱིས་བརླབས་པ། དབང་བསྐུར་བ།
མཆོད་བསྟོད་རྣམ་དག་བསྒོམས་ནས་ཐིག་ལེ་དང་ཕྲ་མོའི་རྣལ་འབྱོར་བྱ་བ་་་་
རྣམས་རིམ་པ་བཞིན་ཡན་ལག་དྲུག་པ་ནས་བཅུ་པའི་བར་དང་།
སྔགས་

བཟླས་ཤིང་སླར་ཡང་མཆོད་བསྟོད། ཁྲོ་བོ་ལ་གཏོར་མ་སྦྱིན་པ། དགེ་བ་བསྔོ་
བ། དཀྱིལ་འཁོར་གཤེགས་སུ་གསོལ་ཞིང་རང་ལྷའི་རྣམ་པར་གནས་པ་ལ་
ཡན་ལག་དྲུག་བཀོད་ནས་བསྲུང་བ་དང་། སྔགས་ཀྱི་ང་རྒྱལ་བཟུང་བ་རྣམས་
རྗེས་ཀྱི་ཡན་ལག་ཏུ་བསྡུས་ནས་བསྟན་ལ། དེ་ཡང་དཀྱིལ་འཁོར་བསྐྱེད་པའི་
སྐབས་སུ་གཙོ་བོ་ཡབ་ཡུམ་བསྐྱེད་ཟིན་མ་ཐག་སེམས་ཅན་ལ་སྙིང་རྗེའི་་་་་་་་་
དབང་བསྐུར་ནས་དེའི་རྗེས་སུ་ཞུ་བ་གླུས་བསྐུལ་ཏེ་བཞེངས་པ་ན་ཡབ་ཡུམ་་་
གྱི་ས་བོན་ལས་ཕྱག་མཚན་དེ་ལས་( ༤༠) སྐུ་རྫོགས་པར་བཞེངས་ཤིང་། དེ་
ནས་རྡོ་རྗེ་པདྨ་བྱིན་གྱིས་བརླབས་ནས་སྙོམས་པར་ཞུགས་ཏེ་འཁོར་གྱི་ལྷ་་་་་་་
རྣམས་སྤྲོ་བ། སངས་རྒྱས་བཀུག་པ་ཡབ་ཀྱི་ཞལ་དུ་ཞུགས་རྡོ་རྗེ་ནས་ཡུམ་གྱི་
པདྨར་སྤྲོས། ཡུམ་གྱི་ཞལ་ནས་སླར་ཡང་ཡབ་ཀྱི་ཞལ་དུ་ཞུགས། དེ་ནས་སླར་
ཡུམ་གྱི་པདྨར་ཞུགས་པའི་ཐིག་ལེ་ལས་ལྷ་བསྐྱེད་པ་ནི། སྒྲུབ་ཐབས་དེ་ཉིད་ཀྱི་
ཚིག་ལས། ཡི་གེ་སྤྲོས་ནས་ཕྱོགས་ཕྱོགས་གནས། །དེ་ལས་ཕྱག་མཚན་དེ་ལས་
སྐུ། །དེ་ལས་ཕྱིར་སྤྲོས་གདན་ལ་དགོད། །ཅེས་ཆོ་ག་གསུམ་བསྐྱེད་བྱེད་པར་
བཤད། དེའི་མཇུག་དེ་མ་ཐག་ལྷ་སྤྲོ་བའི་ཐོག་མར། ཨ་དང་རྡོ་རྗེ་ལས་གྱུར་
པ། །མི་བསྐྱོད་ཞལ་གསུམ་ཕྱག་དྲུག་སྔོ། །སྤྲོས་ནས་སླར་ཡང་གཙོ་ལ་ཐིམ། །རྡོ་
རྗེ་དབྱིངས་ཕྱུག་སྐུ་མདོག་སྔོ།

།སྤྲོས་ནས་སླར་ཡང་གཙོ་མོར་ཐིམ། །ཞེས་
གསུངས་ཤིང་མི་བསྐྱོད་ཡབ་ཡུམ་བསྟིམ་པ་ནི། རྒྱུད་ཀྱི་དགོངས་པ་ཇི་ལྟ་བའོ།།
-709-

མཁས་གྲུབ་རྗེའི་གསུང་འབུམ།
དབང་བསྐུར་གྱི་སྐབས་སུ་དབང་ལེའི་བསྲུང་འཁོར་དང་། དབང་གི་དངོས་
༡ཞིའི་སྐབས་ནས་བྱུང་བའི་གསོལ་གདབ། དབང་བསྐུར་བ། ང་རྒྱལ་བཟུང་
བའི་སྔགས་རྣམས་དང་བཅས་པས་དབང་བདུན་དང་གོང་མ་རྣམས་བསྐུར་་་
བ་མཛད་ཅིང་། སྔར་བསྐྱེད་ཟིན་པའི་གཙོ་བོའི་རུས་རྒྱན། ཕྱག་མཚན། ཀླུའི་
རྒྱན་ཐམས་ཅད་ལག་པའི་ཕྱག་རྒྱ་དངང་། སྔགས་གཉིས་ཀས་བྱིན་གྱིས་རློབ་
པར་གསུངས་པ་ནི་བསྲུང་འཁོར་གྱི་གཙོ་བོ་ལ་དགོངས་པར་བྱེད་དགོས་སོ། །
དེ་ལྟར་སྒྲུབ་ཐབས་སྤྱིའི་མཛད་ཚུལ་རགས་པ་ཞིག་བསྟན་ནས།
བྱེ་བྲག་ཏུ་
བསྲུང་འཁོར་གྱི་རྣམ་གཞག་མཛད་ཚུལ་ནི། གཉིད་སད་པའི་ཚེ་ནམ་མཁའ་
ནས་དཔའ་བོ་རྣལ་འབྱོར་མའི་རོལ་མོའི་སྒྲས་བསྐུལ་བས་གཉིད་ཀྱི་འོད་་་་་་་་་
གསལ་ལས་སད་པར་མོས་ཏེ། དེ་དག་ལ་ཕྱག་འཚལ། དེ་ནས་སྐུ་གསུང་
ཐུགས་ཀྱི་རྟེན་དགྲམ་པ།